CELEX: 32014D0048
Language: sk
Date: 2014-01-28 00:00:00
Title: 2014/48/EÚ: Rozhodnutie Rady z  28. januára 2014 o uzavretí Protokolu, ktorým sa stanovujú rybolovné možnosti a finančný príspevok ustanovené v Dohode o partnerstve v sektore rybolovu medzi Európskym spoločenstvom na jednej strane a vládou Dánska a miestnou vládou Grónska na strane druhej

31.1.2014   
            
            
               SK
            
            
               Úradný vestník Európskej únie
            
            
               L 28/1
            
         
      ROZHODNUTIE RADY
   
   z 28. januára 2014
   o uzavretí Protokolu, ktorým sa stanovujú rybolovné možnosti a finančný príspevok ustanovené v Dohode o partnerstve v sektore rybolovu medzi Európskym spoločenstvom na jednej strane a vládou Dánska a miestnou vládou Grónska na strane druhej
   (2014/48/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 43 v spojení s článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:
   
               (1)
            
            
               Rada 28. júna 2007 prijala nariadenie (ES) č. 753/2007 (1) o uzavretí Dohody o partnerstve v sektore rybolovu medzi Európskym spoločenstvom na jednej strane a vládou Dánska a miestnou vládou Grónska na strane druhej (2) (ďalej len „dohoda“). K dohode bol pripojený Protokol, ktorým sa stanovujú možnosti rybolovu a finančný príspevok upravené v dohode (3) (ďalej len „súčasný protokol“). Platnosť súčasného protokolu sa končí 31. decembra 2012.
            
         
               (2)
            
            
               Únia rokovala s vládou Dánska a vládou Grónska o novom protokole k dohode, ktorým sa stanovujú rybolovné možnosti a finančný príspevok (ďalej len „protokol“).
            
         
               (3)
            
            
               Protokol bol podpísaný v súlade s rozhodnutím Rady 2012/653/EÚ (4) s výhradou jeho uzavretia k neskoršiemu dátumu a bude sa predbežne vykonávať od 1. januára 2013.
            
         
               (4)
            
            
               Protokol by sa mal schváliť,
            
         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Protokol, ktorým sa stanovujú rybolovné možnosti a finančný príspevok ustanovené v Dohode o partnerstve v sektore rybolovu medzi Európskym spoločenstvom na jednej strane a vládou Dánska a miestnou vládou Grónska na strane druhej (5).
   Článok 2
   Predseda Rady vydá v mene Únie oznámenie ustanovené v článku 13 protokolu.
   Článok 3
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   
      V Bruseli 28. januára 2014
      
         
            Za Radu
         
         
            predseda
         
         G. STOURNARAS
         
      
   
   
      (1)  Ú. v. EÚ L 172, 30.6.2007, s. 1.
   
      (2)  Ú. v. EÚ L 172, 30.6.2007, s. 4.
   
      (3)  Ú. v. EÚ L 172, 30.6.2007, s. 9.
   
      (4)  Ú. v. EÚ L 293, 23.10.2012, s. 4.
   
      (5)  Text protokolu sa uverejnil v Ú. v. EÚ L 293, 23.10.2012, s. 5 spolu s rozhodnutím o podpise.